《有竹一篇七章》
唐代·萧颖士

有竹斯竿，于阁之前。君子秉心，惟其贞坚兮。

有竿斯竹，于阁之侧。君子秉操，惟其正直兮。

彼蔚者竹，萧其森矣。有开者閤，宛其深矣。

回檐幽砌，如翼如齿。

冬之宵，霰雪斯瀌.我有金炉，熹其以歊.

夏之日，炎景斯郁。我有珍簟，凄其以栗。

彼纷者务，体其豫矣。有旨者酒，欢其且矣。

友僚萃止，跗萼载韡.

彼美公之姓兮，那欤应积庆兮，期子惟去之柄兮。

作者简介：萧颖士（717～768年），字茂挺，颍州汝阴（今安徽阜阳）人，郡望南兰陵（今江苏常州）。唐朝文人、名士。萧高才博学，著有《萧茂挺集》。门人共谥“文元先生”。工于书法，长于古籀文体，时人论其“殷、颜、柳、陆，李、萧、邵、赵，以能全其交也。”工古文辞，语言朴实；诗多清凄之言。家富藏书，玄宗时，家居洛阳，已有书数千卷。安禄山谋反后，他把藏书转移到石洞坚壁，独身走山南。其文多已散佚，有《萧梁史话》《游梁新集》及文集10余卷，明人辑录有《萧茂挺文集》1卷，《全唐诗》收其诗20首，收其文2卷。